Johann Vierdancks fødeår og -sted er ikke kjent, men han stammet trolig fra en musikerfamilie fra Thüringen/Sachsen. I 1615 ble han korgutt ved hoffkapellet i Dresden og elev av Heinrich Schütz, som ved flere anledninger lovpriset sin elev. Vierdanck lærte fiolin og zink av Wilhelm Günther, konsertmester ved hoffkapellet, og ble senere musiker ved det samme orkesteret.